Special thanks goes to Laura Bocancios şi honeybunny
Iată cum stau lucrurile în sezonul IV din URZEALA TRONURILOR:
KINGSLANDING - DEBARCADERUL REGELUI Capitala Celor Şapte Regate
Reşedinţa regelui Tommen pe linia Baratheon-Lannister
De fapt, fiul mai mic rezultat din incestul Cersei-Jamie Lannister
DREADFORT - Reşedinţa lui Roose Bolton Păzitorul Nordului
Aici, Ramsay Snow, bastardul de Dreadfort, îl ţine ostatic pe Theon Greyjoy, Duhoare
WINTERFELL Reşedinţa în ruine a Casei Stark
COPACUL INIMII Parte a credinţei în Zeii Nordului
KINGSROAD DRUMUL REGELUI
ZIDUL - îi desparte pe oamenii din Cele Şapte Regate
de cei aflaţi Dincolo:
Sălbaticii, oamenii liberi, şi... Ceilalţi, Umblătorii Albi
BRAAVOS, unul dintre Oraşele Libere, sediul Băncii de Fier
TITANUL DIN BRAAVOS
MEEREN Oraş din Golful Sclavilor
MAREA PIRAMIDĂ
Reşedinţa Reginei Daenerys Targaryen şi a celor trei dragoni ai săi
4x07 "Mierla" by dr. MI & Kprice Subtitrări-noi Team
www.subtitrari-noi.ro
Făcusem o învoială pentru tine.
Ca să-ţi mai păstrezi niţel căpăţâna aia nerecunoscătoare ataşată de gât!
Dacă nu ţi-e cu supărare, pentru ce să fiu recunoscător?
Pentru şansa de a-mi duce zilele şi de a crăpa la Zid
ca pedeapsă pentru o crimă pe care n-am comis-o?!
Vrei neapărat să mori, asta vrei!
Nu-i o glumă, pricepi asta, nu?
Ba e, dar una care nu prea stârneşte râsul.
N-am putut...
N-am mai putut s-o ascult.
Să o văd stând acolo şi minţind.
N-am mai putut!
Te-ai îndrăgostit de o târfă!
Da, m-am îndrăgostit de o târfă.
Şi am fost atât de prost încât să cred că şi ea mă iubeşte.
Învoiala pe care ai făcut-o tu, a fost exact ce şi-a dorit tata.
Pricepi asta, nu?
Se alege cu tine ca moştenitor.
Viitorul lord de Casterly Rock.
Iar de mine scapă în sfârşit, după ce mă expediază la Castelul Negru.
Planul perfect.
M-am simţit bine să i-l fac praf.
Ştie că sunt nevinovat, dar tot e dispus să mă sacrifice.
E dispus să sacrifice pe oricare dintre noi.
Pe tine nu.
Tu eşti fiul lui preţios.
Ai fost în stare să omori un rege, să rămâi fără o mână,
să-ţi regulezi propria soră, dar tot ai rămas fiul lui preţios.
Ai grijă!
Sunt ultimul prieten pe care-l mai ai.
Măcar am apucat să le spun cine sunt cu adevărat.
Da, ai ţinut o cuvântare de zile mari.
O să se vorbească despre asta multă vreme de acum înainte.
Credeam că eşti un om practic.
N-aş fi zis c-ai să crăpi din orgoliu.
Nu renunţa la mine, nu încă.
Am scăpat o dată prin duel judiciar,
chiar dacă tu n-ai fost acolo ca să mă salvezi.
Nu te pot salva nici de data asta.
Antrenamentele mele mi-au dovedit
că nu pot dovedi cu mâna stângă nici măcar un flăcău de la grajduri.
Ai rămas fără simţul aventurii?
Şi dacă pierzi, închipuieşte-ţi ce faţă o să facă tata când ai să cazi.
Numele familiei noastre ras de pe faţa pământului
cu o singură lovitură de sabie.
E destul de tentant.
Atunci...
Bronn a mai luptat o dată pentru mine, are s-o facă din nou.
Dacă învinge, bănuiesc că o să-i rămân dator pentru tot restul vieţii.
Dacă învinge.
Mi-l găseşti tu?
Pe cine plănuieşte Cersei să-l pună să lupte pentru ea?
Sper să fie ser Meryn Trant.
O să mă bucur când Bronn o să-l ciopârţească pe îngâmfatul ăla care bate copii.
Nu.
N-o să lupte ser Meryn.
Hai, mişcă!
Şi tu!
Mişcă!
Îndurare!
Vă implor!
Vă implor, îndurare!
Ser Gregor... Fii binevenit în capitală!
Îţi mulţumesc că ai ajuns atât de repede.
Pari a fi în deplinătatea forţelor.
Cu cine lupt?
Mai contează?
Poate găsim de-ale gurii.
Poate dăm de nişte oşteni.
N-ar trebui să zaci aici, aşa.
Da' unde-ar trebui?
Am vrut să mă târăsc în coliba mea, dar m-a ţintuit durerea.
Apoi mi-am amintit că ăia mi-au ars coliba.
Cine au fost "ăia"?
N-am mai întrebat de ceva vreme.
Mi se pare că asta n-o să treacă.
Şi mie mi se pare la fel.
Urât fel de a muri.
Nu ţi-a ajuns?
Ce?
Ştiu.
Mi-a sosit ceasul.
Ar trebui s-o fac cu mâna mea.
Mi-a trecut şi mie prin cap.
Şi atunci de ce te mai chinui?
Din obişnuinţă.
Nimic nu poate fi mai rău ca asta.
Poate, nimicul e mai rău ca asta.
Nimicul nu e nici mai rău, nici mai bun decât ceva.
Nimicul e doar nimic.
Tu cine eşti?
Numele meu e Arya.
Arya Stark.
Tu eşti tatăl ei?
Răpitorul ei.
O duc la mătuşa ei ca să-ncasez o răscumpărare.
Un târg cinstit.
Mereu am încercat să fiu cinstit în toate treburile mele.
Eu îţi dau ceva, tu îmi dai ceva.
Dar să fie cinstit.
După dreptate.
Nimic nu mai e după dreptate.
Îmi daţi ceva să beau?
Când ţi se-apropie ceasul ţi se face şi sete.
Aş fi vrut să fie vin.
Şi eu.
Acolo-i inima omului.
Aşa omori pe cineva.
Ce mama dracu' faci?
S-a pus un preţ pe capul tău.
Bănuiesc că asta face regele când îl înjuri de mamă.
Regele e mort.
A băut vin otrăvit chiar la nunta lui.
Recompensa e pentru că omori oşteni ai Casei Lannister.
O sută de cerbi de argint.
Şi ai crezut că tu o să-i încasezi?
Nu te-ai gândit prea mult, aşa-i?
Ai fost prizonierul lui Yoren când mă ducea la Zid.
Mi-a zis c-o să mi-o tragă c-un băţ pân-o să crăp.
Ziua asta nu prea decurge cum ai plănuit tu.
E şi el pe lista ta?
I-ar sta bine acolo.
Dar nu-i ştiu numele.
Cum te cheamă?
- Rorge. - Mulţumesc.
Înveţi repede.
Se întorc cercetaşii!
S-au întors!
- Se întorc cercetaşii! - Salutare!
Nu credeam c-o să te mai văd.
Eşti bine, Jon?
Bine ai revenit, frate!
Lord Snow...
Aici nu au ce căuta fiarele.
Încuie-l undeva sau îl pun pe Hobb să-l facă tocană.
Vino, Nălucă!
Oastea lui Mance se apropia de Fortăreaţa lui Craster când am plecat noi.
Le-am zărit focurile de tabără de pe Colina lui Osric.
O să ajungă la Zid până la următoarea lună plină.
Mă mir că n-ai dat o fugă să-i saluţi.
Regele-de-Dincolo-de-Zid ţi-e prieten vechi, nu?
Trebuie să ne pregătim.
Ne-am pregătit.
Ar trebui să blocăm tunelul de acces.
Să-l umplem cu stânci şi cu gheaţă.
Să-l inundăm şi să-l lăsăm să îngheţe.
Şi pe unde mai trecem noi să atacăm Sălbaticii?
- Nu-i atacăm. - Laşule!
Zici să ne retezăm picioarele,
să ne scoatem ochii
şi să ne ascundem ca laşii în spatele Zidului
nădăjduind că va trece furtuna?
Nu putem apăra poarta din Zid împotriva a o sută de mii de oameni.
Castelul ăsta dăinuie de mii de ani.
Rondul de Noapte l-a apărat de mii de ani.
Şi în toţi aceşti ani n-am blocat niciodată tunelul.
Ai văzut vreodată un uriaş, ser Alliser?
Eu, da. Poarta tunelului n-o să-i oprească.
Poarta e făcută din bare de oţel cât braţul unui bărbat zdravăn.
N-o să-i oprească.
Aminteşte-mi cărui ordin aparţii tu, lord Snow.
Ordinului Slujitorilor.
Sunt cumva slujitorii însărcinaţi cu întreţinerea tunelului?
Nu.
Atunci cine-o fi?
- Constructorii. - Aha, constructorii.
Prim-constructor Yarwyck!
Lord Snow, aci de faţă, zice să blocăm tunelul
şi să nu ne mai putem îndeplini
îndatoririle de fraţi ai Rondului de Noapte.
Ce zici?
Nu.
Având în vedere cunoştinţele tale despre oastea sălbaticilor, lord Snow,
tu şi Tarly o să staţi noaptea de pază pe Zid
până la următoarea lună plină.
Mai departe.
Prim-constructor, o să fie nevoie pe Zid de o sută de butoaie de smoală.
'Nţeles.
Lordul meu...
Ai veşminte noi.
Îţi plac?
Mănuşile sunt din piele de căprioară.
Mai molatece decât coapsele unei fecioare.
Au trecut câteva zile de când am trimis după tine.
- Am fost cam ocupat. - Cu ce?
Zilele mele de burlăcie s-au încheiat.
O s-o iau de soaţă pe Lollys Stokeworth.
Lollys Stokeworth?
Nu mi se pare că e genul tău de femeie.
N-aş zice că-s pretenţios la femei.
E săracă cu duhul.
Dac-aş fi căutat deşteptăciunea, m-aş fi însurat cu tine.
Când sora mea te-a ispitit cu aranjamentul ăsta,
ţi-a spus că Lollys are o soră mai mare?
Falyse.
Da, ştiam de sora mai mare.
Şi înţelegi cum se moştenesc averile?
Falyse are patruzeci de ani şi e stearpă.
Tot va moşteni castelul Stokeworth când o să moară tatăl ei.
L-ar moşteni.
Dacă nu cumva crapă înaintea tatălui ei.
Atunci Lollys moşteneşte castelul.
Ce? Ca orice domniţă de neam,
şi ea poate să cadă de pe cal şi să-şi sucească gâtul.
Tu şi sora mea vă meritaţi unul pe altul.
De ce te-ai mai obosit să vii până aici?
Odată mi-ai spus că, dacă-mi cere vreodată cineva să te vând,
tu o să dai dublu.
Vrei două neveste sau două castele?
O soţie şi un castel sunt de ajuns.
Dar dacă vrei să-l omor pe Munte pentru tine,
ar fi bine să fie un castel foarte mare.
Sunt cam strâmtorat cu castelele pe moment.
Dar îţi pot oferi aur şi recunoştinţă.
Aur am.
Ce pot să cumpăr cu recunoştinţa?
Ai putea fi surprins.
Un Lannister îşi plăteşte mereu datoriile.
Şi sora ta tot o Lannister e.
Soaţa mea e moştenitoarea castelului Winterfell.
Dacă scap din tevatura asta cu scăfârlia ataşată de umeri,
într-o zi, s-ar putea să conduc Nordul în numele ei.
Aş putea să-ţi găsesc şi ţie câteva castele mari.
Dacă şi cu parcă...
În Nord e al dracului de frig.
Lollys e dulce şi călduţă.
Şi la îndemână.
Dacă te-aş pune pe tine să alegi între a o regula pe Lollys
şi a te lupta cu Muntele, ai avea nădragii-n vine
şi cocoşelul sus înainte să clipesc eu.
Te înspăimântă atât de tare?
Aş fi un mare dobitoc dacă nu m-ar înspăimânta.
E al dracului de mare şi de puternic.
Şi mai rapid decât te-ai aştepta de la o namilă ca el.
Poate că l-aş putea dovedi,
dacă aş ţopăi în jurul lui până oboseşte
de atâta alergat, sau îşi scapă sabia pe jos
şi reuşesc să-l pun jos cumva.
Dar dacă fac un pas greşit...
... sunt mort.
De ce să risc?
Fiindcă eşti prietenul meu.
Da, sunt prietenul tău.
Şi când ţi-ai riscat tu ultima oară pielea pentru mine?
Ţin la tine, aşa ticălos răsfăţat cum eşti.
Dar la mine ţin mai mult.
Înţeleg.
Îmi pare rău că aşa stau lucrurile.
De ce îţi pare rău?
Fiindcă eşti un ticălos fără suflet?
Asta mi-a plăcut la tine de la început.
Am trăit şi vremuri bune noi doi.
Da, am trăit.
Ce-o să faci?
Bănuiesc c-o să fiu nevoit să-l omor chiar eu pe Munte.
N-o să iasă un cântecel grozav?
Sper să-l aud într-o bună zi.
Cum ai intrat aici?
Uşa ţi-e bine păzită, dar fereastra nu.
Am înnotat o milă ca să iau astea de pe o insulă.
Să n-o mai faci a doua oară.
N-am mai întâlnit o femeie căreia să nu-i placă florile sălbatice.
Acestea sunt odăile mele.
Dacă te vreau aici, trimit după tine.
Iertare, regina mea. Trăiesc ca să te slujesc.
Spune-mi ce cauţi aici.
Am venit să-ţi cer o favoare.
Pe lumea asta, mă pricep doar la... război şi la femei.
Ai hotărât să rămâi în Meereen ca să domneşti.
E o hotărâre înţeleaptă. O respect.
Dar aici, în Meereen, nu-mi pot dovedi priceperea.
Am poruncit ca Fiii Secunzi să patruleze pe străzi
ca să oprească omorurile din răzbunare.
Ne-ai poruncit să facem pe străjerii de noapte.
Cât despre femei,
sunt multe în Meereen pe care să-ţi dovedeşti priceperea.
Pentru mine există doar una, şi ea nu mă vrea.
Mi-ai jurat credinţă pe sabia ta.
Sabia mea îţi aparţine până în ziua în care am să mor.
Dacă-ţi poruncesc să rămâi în Meereen şi să patrulezi pe străzi...?
O să rămân în Meereen şi o să patrulez pe străzi.
Porunceşte-mi să-ţi omor duşmanii!
Oricine şi oriunde ar fi ei.
Lasă-mă să fac ceea ce mă pricep.
Prea bine.
Fă cum te pricepi tu mai bine.
Dezbracă-te.
Intră, regina mea, rogu-te.
N-am vrut să te deranjez, milady.
Nu mă deranjezi niciodată.
Am vrut să-ţi vorbesc înainte să plecăm.
Îmi poţi da sticluţa aia de acolo?
Cea albastră.
Nu, nu, nu. Nu aceea.
Nu vrei să te atingi de aia.
Cea de lângă ea.
Aceea.
Când am privit azi în flăcări, Stăpânul mi-a vorbit.
Mi-a zis:
"Diseară, o să faci ultima baie pentru ceva vreme.
Fă-o pe-ndelete."
O glumă.
Mă tem că nu una foarte reuşită.
A fost. Eu...
nu prea zâmbesc.
Asta pentru că cele mai multe glume sunt minciuni,
iar tu preţuieşti adevărul.
Dacă sunt minciuni, milady, n-ar fi mai bine să le ocolim?
Nu întotdeauna.
Cele mai multe dintre aceste pudre şi poţiuni
sunt minciuni.
Înşelăciuni care să-i facă pe oameni să creadă că au văzut puterea Stăpânului.
Odată ce păşesc în lumina lui, văd minciuna aşa cum e...
o înşelătorie care să-i conducă spre adevăr.
Un pic din praful ăsta aruncat într-o vâlvătaie
o să trimită o coloană de flăcări în înaltul cerului.
Iar ăsta face un fum negru
care-o să-i facă şi pe cei mai curajoşi bărbaţi să-şi ude nădragii.
Iar o picătură din asta în vinul cuiva
o să-l înnebunească de dorinţă trupească.
Ai folosit-o pe Stannis?
Nu.
Nu fi supărată.
Bărbaţii nu jinduiesc niciodată după ceea ce au.
E şi el om.
Şi are nevoile lui.
Nicio faptă săvârşită în numele Stăpânului Luminii
nu poate fi socotită păcat.
Îi mulţumesc Stăpânului în fiecare zi pentru că te-a trimis la noi.
Şi pe Stannis la tine.
Vrea s-o ia pe Shireen cu noi.
Cred că n-ar fi foarte înţelept.
Fiica mea nu e prea credincioasă, după cum bine ştii.
Nu ştiu dacă nu crede într-adevăr sau vrea să-mi facă mie în necaz,
dar, oricum ar fi, ar trebui să rămână acasă.
Înţeleg ce simţi.
Dar nu se poate.
De ce?
Tu nu ai nevoie de prafuri şi poţiuni, regina mea.
Tu nu ai nevoie de minciuni.
Eşti îndeajuns de puternică să priveşti în lumina Stăpânului
şi să vezi adevărul lui cu ochii tăi.
Oricât de dureros ar fi el.
Oricât de greu ne-ar fi nouă să-l înţelegem.
Tu nu ai nevoie de ajutorul meu,
dar eu o să am nevoie de al tău cât de curând.
Când vom ridica ancora, fiica ta trebuie să ne însoţească.
Stăpânul Luminii are nevoie de ea.
Jorah Andalul...
Ai venit s-o vezi pe regină?
E în toane bune.
Khaleesi...
- Ai venit devreme. - Nu atât de devreme ca alţii.
Nu eşti de acord?
Nu-i vorba dacă sunt eu de acord, ci dacă ai tu încredere.
Tu nici de acord nu eşti şi nici încredere nu ai.
De ce aş avea? Omul e mercenar.
Tu n-ai luptat pentru Compania de Aur
înainte să-i făgăduieşti sabia ta fratelui meu?
Ba da.
Eu am avut încredere în tine.
Daario Naharis şi-a omorât căpitanii
şi ţi-a aruncat căpăţânile la picioare când s-a săturat de ordinele lor.
Cum poţi să te încrezi într-un astfel de om?
Nu m-aş putea încrede vreodată într-un om ca Daario.
De asta l-am trimis cu Fiii Secunzi să recucerească Yunkaiul.
- L-ai trimis? - L-am trimis.
Dacă nu domneşti acolo, Khaleesi,
mi-e teamă că Stăpânii vor fi răbdători,
aşteptând ca invadatorii să plece pentru a-şi reinstitui dominaţia.
Tocmai de asta i-am ordonat lui Daario să execute toţi Stăpânii din Yunkai.
Stăpânii au smuls pruncii din braţele mamelor lor.
Au mutilat mii de băieţi.
Le-au învăţat pe fetiţe arta de a desfăta vârstnicii.
Se poartă cu oamenii ca şi cu fiarele, după cum tu însuţi ai spus.
Dacă aduni Stăpânii în ţarcuri pentru a-i măcelări cu miile,
tot ca pe nişte fiare înseamnă că-i tratezi pe oameni.
Sclavii pe care i-ai eliberat n-au cunoscut decât cruzimea.
Dacă vrei să mai ştie şi altceva, va trebui să le arăţi.
Şi cu ce să-i răsplătesc pe negustorii de sclavi, cu bunătate?
Să le dau o amendă? Să-i dojenesc cu asprime?
E ispititor să-i vezi răi doar pe vrăjmaşii tăi,
dar există rău şi bine în ambele tabere din fiecare război purtat vreodată.
Lasă-i pe preoţi să dezbată binele şi răul.
Sclavia e reală.
Pot să-i pun capăt. Îi voi pune capăt.
Şi îi voi nimici pe adepţii ei.
Şi eu am vândut sclavi, Khaleesi.
Iar acum mă ajuţi să le redau libertatea.
N-aş fi fost aici spre-a te ajuta dacă Ned Stark mi-ar fi făcut
ce vrei tu să le faci Stăpânilor din Yunkai.
Omul ce-a venit la mine zilele trecute pentru înmormântarea părintelui său...
Hizdahr zo Loraq?
Îi va însoţi pe Fiii Secunzi şi îmi va fi ambasador la Yunkai.
Le va istorisi stăpânilor cele întâmplate la Meereen.
Le va explica alegerea pe care o au de făcut.
Pot trăi în lumea mea cea nouă sau pot muri cu lumea lor veche..
Du-te şi prinde-l pe Daario înainte de-a pleca.
Spune-i că m-am răzgândit.
Da, Khaleesi.
Ba nu.
Spune-i că tu m-ai făcut să mă răzgândesc.
Blestematul!
Jigodia dracului!
Nu faci bine.
Trebuie să oblojeşti muşcătura aceea oribilă.
Altfel o să coacă şi-o să se umple de puroi.
Ştiu că nu-ţi place focul, dar dacă nu faci ce trebuie...
Fără foc.
Nu durează decât o clipă.
- N-o să te doar prea tare. - Fără foc!
Să nu mai aud o vorbă despre asta!
Tacă-ţi fleanca despre tot şi toate!
Din cauza ta sunt un sac de arginţi oriunde ajunge influenţa Lannisterilor.
Adică pretutindeni de aici şi până la destinaţia noastră.
Sunt la fel de prost ca mizerabilul pe care l-ai înţepat în sat,
dacă m-am lăsat tăiat, înjunghiat şi muşcat.
Nicio răsplată nu merită atâta osteneală.
Mai bine nu te întâlneam.
Ai spus că fratele tău ţi-a dat acea sabie.
Eu uite ce am de la fratele meu.
S-a petrecut precum ai spus cu ceva vreme în urmă.
M-a ţinut în foc ca pe-un cotlet suculent de oaie.
De ce?
Credea că i-am furat o jucărie.
Nu i-o furasem. Mă jucam cu ea.
Durerea a fost cruntă.
Mirosul şi mai cumplit.
Dar cel mai dureros a fost că fratele meu îmi făcuse asta.
Tatăl meu, care îi lua apărarea, a spus tuturor că mi-a luat foc aşternutul.
Şi tu te vaieţi c-ai rămas singură?!
Lasă-mă să ţi-o curăţ şi să ţi-o cos măcar.
Un pic de confort n-a dăunat niciodată nimănui.
Dormim pe unde apucăm de câteva săptămâni.
Cred că ne putem răsfăţa cu-n pat moale peste noapte
şi o mâncare fierbinte negătită de tine.
Perfect de acord, milady.
Numai să nu te aştepţi şi la lenjerie de mătase.
Nu mai eşti în slujba fostului tău lord.
- Da, milady. - Să nu te chercheleşti.
Nu, milady.
Vă mai servesc cu ceva?
Nu, e tocmai bine. Mulţumim.
Plăcinta cu rinichi e foarte gustoasă.
Mulţumesc.
Îmi dau toată silinţa.
Savoarea plăcintei cu rinichi e dată de ingrediente.
Făină, slănină, apă, ouă, lapte.
Destul de simplu. Însă carnea,
fie pe timp de pace sau nu, nu-i simplu să găseşti
o ciozvârtă bună de carne sau rinichi de viţel.
Unii se mulţumesc şi cu rinichi de vită bătrână.
Ăştia nu s-ar cuveni să gătească.
Mai e şi sosul.
Nu mă faceţi să încep să vă spun cum e cu sosul.
E foarte dificil să-ţi iasă bun.
Foarte mulţi renunţă la sos.
Dar nu trebuie să renunţi la sos.
Dacă n-ai sos, nu-ţi iese plăcinta.
E simplu ca bună ziua.
E o armură frumoasă. Eşti cavaler?
Nu.
Cei ce au armură sunt cavaleri de obicei.
Asta în general. Sunteţi de la Debarcaderul Regelui, nu?
Şi eu sunt de acolo de loc. Născut şi crescut în Fundătura Puricilor.
Ce vă aduce prin părţile astea?
Căutăm pe cineva.
Pe cineva anume? Poate a trecut pe aici.
Vin o mulţime de oameni aici. Chiar ieri am avut 17...
O fată înaltă, cu păr arămiu, foarte frumoasă.
O cheamă Sansa Stark, dar s-ar putea să folosească alt nume.
Stark?
Ca p-ăia de la "Winterhell"?
Nu, n-am văzut pe nimeni ca ea.
Am auzit că toţi erau trădători.
N-avem nevoie de trădători aici.
I-am jurat pe viaţa mea mamei lor, Catelyn Stark.
I-am făgăduit că-i voi aduce fiicele acasă.
Sigur nu mai vreţi un pic de plăcintă cu rinichi?
Ce?
Nimic, milady.
Nu te-ai strâmba aşa degeaba.
Nu vreau să te insult, milady. Pe cuvânt că nu.
Nu eşti destul de însemnat ca să-mi pese.
Lannisterii o vor pe lady Sansa.
Lannisterii au arginţi.
Oamenii omoară pentru arginţi.
Nu cred c-ar trebui să spunem tuturor că o căutăm pe Lady Sansa.
Milady. Milord. Putem schimba o vorbă?
Despre ce? Doar nu despre plăcintă.
Pari o domniţă de nădejde.
În care te poţi încrede.
Nu mi-a fost dat s-o văd pe Sansa Stark.
Dar o ştiu pe sora ei.
Pe Arya.
Pe Arya Stark n-a mai văzut-o nimeni de când i-a fost decapitat tatăl.
Se crede că e moartă.
Nu era moartă când am vorbit eu cu ea.
- Când anume? - Mergea spre Nord, către Rondul de Noapte.
Purta veşminte de băiat.
La fel ca Domnia Voastră, dar fără armură.
Îşi spunea Arry.
- Şi ce s-a petrecut cu ea? - Păi...
Spune-mi pe scurt.
Lannisterii ne-au luat prizonieri.
Am fugit.
Apoi ne-a luat prizonieri Frăţia fără Stindarde.
Pe mine m-au vândut hangiului.
Pe Arya voiau să i-o vândă mamei ei, la Riverrun,
deopotrivă cu-n alt prizonier.
Un tip hidos, cu gura spurcată şi faţa ca o slană arsă pe jumate.
- Deloc prietenos. - Câinele.
El era.
Dacă o găsiţi, vreţi să-i daţi asta?
I-a plăcut şi cea pe care i-am dat-o,
dar asta mi-a ieşit mai bună.
Ce spuneai?
Mama ei e moartă, bunicul e mort,
iar Walder Frey e noul lord de Riverrun.
Frăţia nu se duce la Riverrun.
O vor duce la Eyrie, milady.
De ce la Eyrie?
La mătuşa ei, Lysa Arryn.
Sora Catelynei Stark.
E ultima rudă înstărită în viaţă a Aryei.
Ea îi urăşte pe Lannisteri.
Lord Tyrion a avut grijă să aflu
cine cu cine s-a căsătorit şi cine pe cine urăşte.
Ar putea fi şi Sansa acolo.
Da, milady.
S-ar putea.
Eşti sigur de asta?
Nu.
Credeam că eşti la bordel la ora asta.
Am petrecut o vreme cu o blondă absolut fascinantă ieri.
Povesteşte-mi, rogu-te.
Am tot felul de mizerii aici, mai puţin cea care mi-e pe plac.
Cu sora ta.
Cersei m-a căutat.
Am vorbit îndelung despre fiica ei.
Despre câte griji îşi face pentru ea.
S-a străduit din răsputeri să se prefacă
a nu fi venit să mă întoarcă împotriva ta.
Cred că până şi ea credea asta.
Să-şi pună sentimentele cinstite în slujba unui lucru necinstit
e una dintre multiplele ei calităţi.
I-a fost greu să-şi ascundă adevăratele intenţii.
E o raritate să găseşti un Lannister
care să-mi împărtăşească entuziasmul pentru Lannisterii morţi.
Îşi doreşte cu disperare să te vadă omorât.
Nu trebuia să te deranjeze.
M-am ocupat singur de asta.
Câtă bucurie va resimţi când capul îmi va fi despărţit de trup!
Îşi doreşte asta de multă vreme.
Da, ştiu.
Noi doi ne-am mai întâlnit.
Cu mulţi ani în urmă.
Cred că mi-aş fi amintit.
Puţin probabil. Abia veniseşi pe lume.
Tata ne luase cu el, pe mine şi pe sora mea Elia,
într-o vizită la Casterly Rock.
Era prima dată când plecam din Dorne.
Nu mi-a plăcut nimic la Rock.
Nici mâncarea, nici vremea, nici graiul vostru.
Nimic.
Dar cea mai mare dezamăgire... ai fost tu.
Tu şi familia mea aveţi mai multe în comun decât vrei să recunoşti.
Tot drumul dinspre Dorne
nu s-a vorbit decât despre monstrul care i se născuse lui Tywin Lannister.
Avea capul de două ori cât trupul său,
o coadă între picioare, gheare, un ochi roşu,
şi părţi ruşinoase atât de fată, cât şi de băiat.
Asta ar fi simplificat lucrurile.
Când ne-am întâlnit cu sora ta, ne-a promis c-o să ne lase să te vedem.
În fiecare zi o rugam şi în fiecare zi ne amâna.
Apoi, ea şi fratele vostru ne-au dus în odaia copiilor
şi ne-a arătat ciudăţenia.
Aveai capul puţin mai mare.
Mâinile şi picioarele îţi erau oarecum mai mici, dar n-aveai gheare.
N-aveai niciun ochi roşu şi nici coadă între picioare.
Doar un cocoşel roz.
Nu ne-am ascuns dezamăgirea.
I-am spus lui Cersei că nu aşa arată un monstru.
Că eşti un prunc.
Iar ea a spus că i-ai ucis mama.
Şi ţi-a ciupit cocoşelul atât de tare,
încât am crezut c-o să ţi-l smulgă.
Fratele tău a făcut-o să înceteze.
Ne-a spus că nu contează.
Că toată lumea spunea c-o să mori în curând.
Şi că spera să aibă dreptate.
Că nici n-ar fi trebuit să trăieşti aşa mult.
Păi...
Mai devreme sau mai târziu, Cersei obţine ce-şi doreşte.
Cum rămâne cu ce-mi doresc eu?
Dreptate pentru sora mea şi copiii ei.
Dacă vrei dreptate, n-ai venit unde trebuia.
Nu sunt de acord.
Am venit exact unde trebuie.
Vreau ca cei ce mi-au greşit, să plătească.
Şi toţi cei ce mi-au greşit se află aici.
Voi începe cu ser Gregor Clegane, care i-a ucis pe copiii surorii mele,
după care a siluit-o având mâinile pătate de sângele lor
înainte de-a o omorî şi pe ea.
Lupt eu pentru tine în duelul judiciar.
Ziua bună, Robin.
Ce faci aici?
Îmi construiesc casa, Winterfellul.
Cel puţin asta cred că fac.
N-am mai fost acolo de foarte mult timp.
De ce ai plecat?
E o poveste lungă.
Eu stau aici, la Eyrie.
Mama spune că drumurile sunt primejdioase şi trebuie să rămân la loc sigur,
pentru că sunt lordul Văii,
iar lordul Văii e un om foarte important.
Da, cu siguranţă eşti.
Când te vei întoarce acolo?
Probabil niciodată.
Familia mea nu mai locuieşte acolo, iar cineva l-a ars din temelii.
Are şi Winterfellul Poarta Lunii?
Nu, mă tem că nu.
Nu e construit sus, în munţi. Se află jos, pe pământ.
Pare periculos.
- Şi cum faceţi oamenii să zboare? - Nu-i facem.
Şi ce faceţi cu oamenii răi, înfricoşători sau care nu vă sunt pe plac?
Eu nu le-am făcut niciodată nimic.
În locul de unde vin eu, fetele nu iau parte la aşa ceva.
Eu sunt lordul din Vale.
Când o să mă fac mare, o să fac să zboare pe oricine mă necăjeşte.
Şi tu la fel. După ce ne vom căsători,
vei putea să-mi spui dacă nu ţi-e cineva pe plac,
îi aducem aici şi le facem vânt.
Prin Poarta Lunii.
Îmi place cum sună.
Hai să facem o Poartă a Lunii şi în Winterfellul tău.
Fie.
Ar putea fi aici, în acest turn înalt.
Ai grijă. L-ai stricat.
Acum va trebui să-l reconstruiesc iar.
- Nu l-am stricat eu. - Ba da.
Era deja stricat pentru că nu avea Poarta Lunii.
Eu îl reparam.
Dacă dărâmi ceva, nu înseamnă că repari.
- Înseamnă că strici. - Nu l-am stricat eu!
- Te porţi ca un neghiob. - Nu l-am stricat eu!
Robin, iartă-mă, eu...
Copii.
- L-am plesnit. - Da, am văzut.
Nu trebuia să-l plesnesc.
Nu, mama lui trebuia să facă asta mai demult.
Socoteşte-l un pas în direcţia corectă.
Dacă-i spune mătuşii Lysa...
Las-o în seama mea pe mătuşa Lysa.
Încercam să-mi amintesc cum arăta totul.
N-o să-l mai revăd niciodată.
Se pot întâmpla multe între acum şi "niciodată".
Dacă vrei să-ţi construieşti o casă mai trainică,
mai întâi trebuie s-o dărâmi pe cea veche.
De ce l-ai omorât de fapt pe Joffrey?
Spune-mi motivul.
Am iubit-o pe mama ta mai mult decât vei şti vreodată.
Când se iveşte prilejul, ce facem cu cei care
i-au făcut să sufere pe cei dragi nouă?
Într-o lume ideală,
în care dragostea e mai presus de forţă şi datorie,
ai fi putut fi fiica mea.
Dar nu trăim în acea lume.
Tu eşti mai frumoasă decât ea.
Lord Baelish.
Spune-mi Petyr.
M-ai chemat, mătuşă Lysa?
Vino încoace, Sansa.
Ştii cât e până jos?
Nu.
Nici eu nu ştiu precis.
Sute de metri.
E fascinant ce se întâmplă cu trupurile
ce se izbesc de stânci de la o asemenea înălţime.
Impactul le striveşte.
Ca pe ouăle scăpate pe podea.
Uneori, anumite părţi rămân întregi.
Poţi găsi capul într-o parte.
Cu fiecare fir de păr la locul lui.
Ochi albaştri privind în gol.
Ştiu ce-ai făcut.
Îmi pare foarte rău, mătuşă Lysa.
Ştiu că nu trebuia să-l plesnesc pe Robin. Promit că n-o se mai întâmple.
Nu te mai preface sfioasă, târfuliţo.
L-ai sărutat. L-ai sărutat pe Petyr.
- Ba nu. Nu înţelegi. - Te-am văzut.
Nu mă poţi minţi. Am văzut cu ochii mei.
- El m-a sărutat. Eu m-am retras. - Mincinoaso!
Târfo! E al meu!
Tatăl meu, soţul meu, sora mea,
toţi ne-au stat în cale, dar acum sunt cu toţii morţi.
Asta păţesc cei care se interpun între mine şi Petyr.
Uită-te în jos!
Uită-te în jos! Uită-te în jos!
Lysa!
Dă-i drumul.
O doreşti?
Pe copila asta fără minte?
Dă-i drumul.
E la fel ca mama ei. N-o să te iubească niciodată.
Am minţit de dragul tău.
Am ucis de dragul tău.
De ce ai adus-o aici? De ce?
O voi alunga.
Jur pe viaţa mea.
Jur pe toţi zeii.
Dă-i drumul, Lysa.
Scumpa mea soaţă.
Scumpa şi naiva mea soaţă.
Am iubit o singură femeie.
Una singură.
Toată viaţa mea.
Pe sora ta.
Traducerea: dr.MI şi Kprice www.subtitrari-noi.ro